**REGLEMENT FOR UTTAK AV KUSKER/RYTTERE TIL NASJONALE MESTERSKAP**

For deltagelse i og uttak til mesterskap forutsettes at man i mesterskapsåret, samt på tidspunktet for mesterskapet har hatt og har gyldig norsk lisens for det mesterskapet man er tatt ut til. Med tidspunkt for mesterskapet regnes innmeldingsfristens utløp. Det forutsettes også at for å ha deltagerrett i mesterskap må man ha vunnet minimum et totalisatorløp foregående år. Finner man ikke en deltager som oppfyller disse krav, benyttes fjorårets landsstatistikk. Deltager blir da den utøver med flest seire som ikke allerede er representert i mesterskapet.

**Poenggivning i NM-løp:**

1.plass: 20 poeng, 2. plass: 15 poeng, 3. plass: 12 poeng, 4. plass: 10 poeng, 5. plass: 9 poeng, 6. plass: 8 poeng, 7. plass: 7 poeng, 8. plass: 6 poeng, 9. plass: 5 poeng, 10. plass: 4 poeng, 11. plass: 3 poeng, 12.-15. plass: 2 poeng. Diskvalifikasjon, brutt eller distansert løp gir 0 poeng.

**Bøter som kommer til fratrekk på poengsum etter følgende satser:**

Grov ureglementert driving: fratrekk tilsvarende 1. plass (20 poeng) • Ureglementert driving: fratrekk tilsvarende 2. plass (15 poeng) • Grov sjenering: fratrekk tilsvarende 2. plass (15 poeng) • Utilbørlig nedtaking av galopperende hest: fratrekk tilsvarende 2. plass (15 poeng) • Ubehersket behandling av hesten: fratrekk tilsvarende 2. plass (15 poeng) • Understige minimumskravet til vekt for montérytter: fratrekk tilsvarende 2. plass (15 poeng)

• Sjenering: fratrekk tilsvarende 3. plass (10 poeng) • Høylydt skrik: fratrekk tilsvarende 7. plass (7 poeng) • Startforseelser: fratrekk tilsvarende 7.plass (7 poeng) Gjeldende sats for fratrekk er gjeldende uavhengig av størrelsen på bøtene.

**Strøket hest poengberegnes som følger:**

I mesterskap der det totale antall løp som inngår i mesterskapet ikke kan deles på 4 så deles hestene i 3 kategorier pr.løp (A-B-C)

Strøket A-hest: 10 poeng • B-hest: 6 poeng • C-hest: 4 poeng

I mesterskap der det totale antall løp som inngår i mesterskapet kan deles på 4 så deles hestene i 4 kategorier pr. løp (A-B-C-D)

Strøket A-hest: 12 poeng • Strøket B-hest: 8 poeng • Strøket C-hest: 6 poeng • Strøket D-hest: 4 poeng

**– NORGESMESTERSKAP PROFESJONELLE KUSKER, STALLANSATTE, AMATØRER –**

Tittelforsvarer er direkte kvalifisert. Deretter fjorårets champion på banene Bjerke – Biri – Bergen– Forus – Harstad – Jarlsberg – Klosterskogen – Leangen - Momarken – Sørlandet. Hvis en utøver er champion på flere baner der hjemmebanen er en av banene, representerer utøver sin hjemmebane. Hvis en utøver er champion på flere baner der hjemmebanen ikke er en av disse, representerer utøver den banen man har vunnet flest løp på. Ved fortsatt ledige plasser i mesterskapet benyttes samme prinsipp for uttak for lavere plasserte på den enkelte banestatistikk. Ved lik plassering på banestatistikken (ikke champion) på flere baner representerer utøver den banen der vedkommende har flest seire. Den 12.deltagerplassen i mesterskapene tilfaller den utøver som er best plassert på fjorårets landsstatistikk som ikke allerede er kvalifisert. Fjorårets landsstatistikk legges også til grunn for å finne ny(e) representant(er) ved forfall. Totalt 12 representanter.

**Norges-mesterskapet for amatørkusker 2022 avvikles på Klosterskogen 27.august**

**Norges-mesterskapet for profesjonelle kusker 2022 avvikles på Varig Orkla Arena 24.juni**

**Norges-mesterskapet for stallansatte 2022 avvikles på Bergen Travpark 20.august**

**– NORGESMESTERSKAP DAMER 2022 - Biri 16. september 2022**

Tittelforsvarer er direkte kvalifisert. Deretter 11 representanter fordelt etter følgende modell. En representant fra hver av banene Bergen – Forus – Leangen/Varig Orkla – Harstad, rangert etter fjorårets beste plassering på landsstatistikken. Deretter de 7 best plasserte på fjorårets landsstatistikk, som ikke allerede er tatt ut. Maks to representanter pr. bane. Totalt 12 representanter.

**– NORGESMESTERSKAP MONTÉ – Momarken 22.oktober 2022:**

Tittelforsvarer er direkte kvalifisert. Deretter tas de 9 best plasserte på fjorårets landsstatistikk som ikke allerede er tatt ut. Totalt 10 representanter.